Diari Oficial de la Generalitat Valenciana


Sumari del DOGV 8432, del 27-11-2018 (2018/11688)

ACORD de 23 de novembre de 2018, del Consell, pel qual s'autoritza una transferència de crèdit del capítol 2 del programa 121.20, Alta direcció i serveis generals, als capítols 4 i 8 del programa 221.30, Agència Valenciana de Seguretat i Resposta a les Emergències, de Presidència de la Generalitat per import global de 230.000 euros. Expedient 05.013/18-118.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11207


Data del document
:   23-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de novembre de 2018, del Consell, pel qual s'autoritza una transferència de crèdit del capítol 2 del programa 121.20, Alta direcció i serveis generals, als capítols 4 i 8 del programa 221.30, Agència Valenciana de Seguretat i Resposta a les Emergències, de Presidència de la Generalitat per import global de 230.000 euros. Expedient 05.013/18-118. [2018/11383]  
Per Decret llei 4/2018, del Consell, aprovat el 9 de novembre, s'autoritza la creació de la Societat Valenciana de Gestió Integral de Serveis d'Emergències, com a societat mercantil del sector públic instrumental de la Generalitat, de les previstes en l'article 156 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La disposició transitòria quarta de la Llei 22/2017, de 29 de desembre, de pressupostos de la Generalitat per a l'exercici 2018, inclou una autorització específica a favor del Consell per a aprovar els pressupostos d'entitats que es troben en situacions similars, abans de la seua efectiva posada en marxa.  
Per tot això, i complementàriament a l'elevació al Consell de l'acord d'aprovació de pressupost de la societat amb la finalitat de donar-li cobertura en l'exercici 2018, Presidència de la Generalitat proposa una transferència de disponibilitats existents en el capítol 2 del programa 121.20, Alta direcció i serveis generals, per import de 230.000 euros, a fi d'incloure una nova línia de transferència en el capítol 4 del programa 221.30, Agència Valenciana de Seguretat i Resposta a les Emergències, per import de 170.000 euros i habilitar el capítol 8 en el mateix programa, per a la inclusió d'un projecte financer per a l'aportació al capital social de la societat esmentada, per import de 60.000 euros.  
  
A aquest efecte i en virtut del que es disposa en els articles 21, 23 i 26 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 23 de novembre de 2018,  
  
  
ACORDA  
  
Primer  
Autoritzar una minoració de crèdit en l'aplicació 13.16.59.713.79.4 per import de 230.000 euros.  
  
Segon  
Autoritzar un augment de crèdit en l'aplicació 82.72.02.103.19.7 per import de 170.000 euros, que implica la inclusió en l'annex de subvencions i transferències corrents del programa 221.30, Emergències, protecció civil i extinció d'incendis, d'una línia de transferència amb les dades descriptives i per l'import, que es detalla a continuació:  
  
  
Codi:  
X0737 Denominació: finançament de la Societat Valenciana de Gestió Integral de Serveis d'Emergències.  
Import: 170.000 Beneficiaris previstos: Societat Valenciana de Gestió Integral de Serveis d'Emergències.  
Mode de concessió:  
Transferència a organismes i entitats de la Generalitat. Descripció i finalitat: finançament de la despesa corrent de la Societat Valenciana de Gestió Integral de Serveis d'Emergències.  
 Aportació de la Generalitat no condicionada: 170.000  
  
  
  
Tercer  
Autoritzar l'habilitació del capítol 8 en l'aplicació 52.03.32.546.05 per import de 60.000 euros, destinat a la inclusió del projecte financer PB030, «Aportació al capital social de la Societat Valenciana de Gestió Integral de Serveis d'Emergències», per l'import esmentat.»  
  
  
València, 23 de novembre de 2018  
  
La consellera secretària,  
MÓNICA OLTRA JARQUE